CELEX: 32011R0779
Language: ro
Date: 2011-07-12 00:00:00
Title: Regulamentul (UE) nr. 779/2011 al Consiliului din 12 iulie 2011 privind alocarea posibilităților de pescuit în temeiul Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Regatul Maroc

5.8.2011   
            
            
               RO
            
            
               Jurnalul Oficial al Uniunii Europene
            
            
               L 202/31
            
         REGULAMENTUL (UE) NR. 779/2011 AL CONSILIULUI
   din 12 iulie 2011
   privind alocarea posibilităților de pescuit în temeiul Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Regatul Maroc
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 22 mai 2006, Consiliul a adoptat Regulamentul (CE) nr. 764/2006 privind încheierea Acordului de parteneriat în domeniul pescuitului dintre Comunitatea Europeană și Regatul Maroc (1) (denumit, în continuare, „acordul de parteneriat”).
            
         
               (2)
            
            
               Protocolul de stabilire a posibilităților de pescuit și a contribuției financiare prevăzute de acordul de parteneriat a expirat la 27 februarie 2011 și, ca urmare, la 25 februarie 2011 a fost parafat un nou protocol între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de acordul de parteneriat (2) (denumit, în continuare, „protocolul”). Protocolul oferă navelor din UE posibilități de pescuit în apele asupra cărora Maroc deține suveranitatea sau jurisdicția în materie de pescuit
            
         
               (3)
            
            
               La 12 iulie 2011, Consiliul a adoptat Decizia 2011/491/UE (3) privind semnarea și aplicarea provizorie a protocolului.
            
         
               (4)
            
            
               Ar trebui să fie precizată metoda de repartizare între statele membre a posibilităților de pescuit pe durata aplicării protocolului.
            
         
               (5)
            
            
               În conformitate cu articolul 10 alineatul (1) din Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (4), în cazul în care se constată că posibilitățile de pescuit acordate Uniunii în temeiul protocolului nu sunt utilizate pe deplin, Comisia informează statele membre în cauză. Absența unui răspuns în termenul stabilit de Consiliu se consideră că echivalează cu confirmarea faptului că navele statului membru în cauză nu utilizează pe deplin posibilitățile lor de pescuit alocate în perioada respectivă. Ar trebui să se stabilească termenul respectiv.
            
         
               (6)
            
            
               Dat fiind că protocolul anterior a expirat la 27 februarie 2011 și protocolul se aplică cu titlu provizoriu începând cu 28 februarie 2011, ar trebui ca prezentul regulament să se aplice începând cu 28 februarie 2011,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite în temeiul Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Regatul Maroc (denumit în continuare „protocolul”) se repartizează între statele membre după cum urmează:
   
               Categoria de pescuit
            
            
               Tipul navei
            
            
               Stat membru
            
            
               Licențe sau cote
            
         
               Pescuit artizanal în nord, specii pelagice
            
            
               nave de pescuit cu plasă-pungă
            
            
               Spania
            
            
               20
            
         
               Pescuit artizanal în nord
            
            
               nave de pescuit cu paragate de fund < 40 GT
            
            
               Spania
            
            
               20
            
         
               Portugalia
            
            
               7
            
         
               Nave de pescuit cu paragate de fund > 40 GT < 150 GT
            
            
               Portugalia
            
            
               3
            
         
               Pescuit artizanal în sud
            
            
                
            
            
               Spania
            
            
               20
            
         
               Pescuit demersal
            
            
               nave de pescuit cu paragate de fund
            
            
               Spania
            
            
               7
            
         
               Portugalia
            
            
               4
            
         
               traulere
            
            
               Spania
            
            
               10
            
         
               Italia
            
            
               1
            
         
               Pescuitul tonului
            
            
               nave de pescuit cu platformă și paragate
            
            
               Spania
            
            
               23
            
         
               Franța
            
            
               4
            
         
               Pescuit pelagic industrial
            
            
                
            
            
               Germania
            
            
               4 850 t
            
         
               Lituania
            
            
               15 520 t
            
         
               Letonia
            
            
               8 730 t
            
         
               Țările de Jos
            
            
               19 400 t
            
         
               Irlanda
            
            
               2 500 t
            
         
               Polonia
            
            
               2 500 t
            
         
               Regatul Unit
            
            
               2 500 t
            
         
               Spania
            
            
               400 t
            
         
               Portugalia
            
            
               1 333 t
            
         
               Franța
            
            
               2 267 t
            
         (2)   Regulamentul (CE) nr. 1006/2008 se aplică fără a se aduce atingere Acordului de parteneriat în domeniul pescuitului între Comunitatea Europeană și Regatul Maroc.
   (3)   În cazul în care cererile de autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
   Termenul prevăzut la articolul 10 alineatul (1) din regulamentul menționat se stabilește la zece zile lucrătoare.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică începând cu 28 februarie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2011.
      
         
            Pentru Consiliu
         
         
            Președintele
         
         J. VINCENT-ROSTOWSKI
      
   
   
      (1)  JO L 141, 29.5.2006, p. 1.
   
      (2)  A se vedea pagina 3 din prezentul Jurnal Oficial.
   
      (3)  A se vedea pagina 1 din prezentul Jurnal Oficial.
   
      (4)  JO L 286, 29.10.2008, p. 33.